בנובמבר 2010, מדונה הופיעה בתוכנית הטלוויזיה האמריקאית, המופע של אלן דג'נרס, כדי לדבר נגד בריונות נגד ילדים ובני נוער בכלל, כולל בריונות נגד בני נוער הומוסקסואלים והתאבדויות. בשיחתה עם אלן דג'נרס, מדונה חזרה על האופן שבו התקרבה לקהילה הגאה כשהייתה נערה, והצהירה כי היא הרגישה אחרת בתיכון ומצאה קבלה ואהדה בקרב חברים הומוסקסואלים, במיוחד ממורה הבלט שלה. היא גם אמרה: "למעשה, לא הייתה לי קריירה אלמלא הקהילה הגאה".
ביוני 2011, מדונה דחקה במעריצים שלה לתמוך בנישואים חד-מיניים בניו יורק, ופרסמה את ההודעה הבאה באתר שלה: "תושבי ניו יורק חייבים לשמוע את קולכם. תגידו לחברי הקונגרס של המדינה שלכם לתמוך בהצעת חוק נישואים חד-מיניים. כל מה שאתם צריכים זה אהבה." חוק השוויון בנישואים עבר שבוע לאחר מכן, ואיפשר נישואים חד-מיניים בניו יורק.
במרץ 2013, מדונה העניקה את פרס ויטו רוסו לעיתונאי הגאה, אנדרסון קופר, בטקס פרסי התקשורת של הליגה ההומו-לסבית נגד השמצה. בטקס, כשהיא לבושה בבגדי צופים, במחאה על האיסור של צופי אמריקה על צירוף הומוסקסואלים בתוך התנועה, היא נשאה נאום שבו היא הצהירה כי "דברים כמו דעה קדומה, הומופוביה, פשעי שנאה, בריונות וכל צורה שהיא של אפליה נראה תמיד כביטוי של פחד מהלא נודע", ואמרה ש-"אם רק ניקח את הזמן להכיר אחד את השני, נעשה חקירה משלנו, נסתכל מתחת לפני השטח של הדברים, היינו מגלים שאנחנו לא כל כך שונים אחרי הכל". היא גם אמרה כי "אתם לא יכולים להשתמש בשם האל או הדת כדי להצדיק מעשי אלימות כדי לפגוע, לשנוא, להפלות". היא קראה להתחיל מהפכה, ושאל את הקהל "אתה איתי? זה 2013, אנשים. אנחנו חיים באמריקה - ארץ החופשיים וביתם של האמיצים? זוהי שאלה, לא הצהרה."
ב-2016, כדי להוקיר את תרומתה לקהילה הגאה, המתמודדים ב של תוכנית הריאליטי המרוץ לדראג של רו פול התבקשו להציג מראה מדונה אייקוני על המסלול. מתוך 8 המתמודדים שעדיין היו בתחרות, 4 מהם לבשו מראות קימונו בהתאם לווידאו קליפ של "Nothing Really Matters" של מדונה. במאמץ להתמודד עם הביקורת שספג המסלול על החזרתיות שלו, המשימה הוצגה גם ב. המשימה הוצגה פעם נוספת ב, כמחזמר שתיעד את הישגיה הגדולים ותרומותיה של מדונה לקהילה הגאה.
בנוסף, חלק מהשירים והפרויקטים של מדונה התייחסו להומוסקסואליות. הסרט התיעודי שלה מ-1991, "", וכן הווידאו קליפים לשיריה "Justify My Love", "Erotica", ו-"Vogue" הביאו מודעות על הקהילה הגאה. הווידאו קליפ של "God Control", שקשור לאלימות בנשק, הכיל סצנה של מדונה וקבוצת אנשים שנורו במועדון לילה, בדומה לזה של הירי במועדון הלהט"ב באורלנדו ב-2016.
השפעה.
ג'ודית א. פרינו מציעה כי "אף אחד לא עבד קשה יותר ממדונה כדי להיות גיי אייקון, והיא עשתה זאת על ידי שימוש בכל טאבו אפשרי בווידאו קליפים, בהופעות ובריאיונות שלה". החוקרים שארמיין שארקינו וקווין סקוט ב-"The Porning of America", כתבו כי הזמרת "זכתה לפופולריות מיוחדת בקרב הקהילה הגאה, וזכתה להיות הגיי אייקון הגדול ביותר של כל הזמנים". ההשפעה שלה הועלתה גם על ידי פרסומים וארגונים להט"בים רבים, בין היתר על ידי הירחון אדבוקט, שכינה את מדונה כ-"גיי אייקון הגדול ביותר". במגזין אאוט נכתב כי מדונה "העמידה את עצמה להיות גיי אייקון לפני שזה היה מגניב להיות כזה". נשיאת ומנכ"לית GLAAD, שרה קייט אליס הצהירה ב-2019 כי מדונה "תמיד הייתה ותמיד תהיה בעלת הברית הגדולה ביותר של הקהילה הגאה".
מחוץ לפרסומים הלהט"בים, סמואל ר. מוריאן, מהמגזין "Parade" , אישר שהיא "נחשבת בעיני רבים לגיי אייקון הגדול ביותר", וכתב כי "למדונה יש את הקשר ההיסטורי הייחודי לקהילה הגאה". אחת מתרומתה של מדונה לקהילה הגאה היא הבאת התרבות הגאה למיינסטרים. עבור מבקרת המוזיקה האמריקאית, קלפה סאנה, מדונה "עזרה להגדיר חיי לילה גאים בניו יורק".
התאולוג רוברט גוס אמר כי: "בשבילי, מדונה היא לא רק אייקון קווירי אלא גם אייקון של ישו שהמיסה את הגבולות בין תרבות קווירית לקהילות קוויריות". המוזיקולוגית הבריטית, שילה וויטלי, כתבה בספרה מ-2013, "Sexing the Groove: Popular Music and Gender", כי "מדונה התקרבה לכל ידוען עכשווי אחר בהיותה אייקון קווירי". עבור קונסטנטין צ'אשיסיפאפתיאודוריק, היא תרמה בהתפתחות החברתית-אמנותית של התרבות הקווירית ברחבי העולם.
אאורליו בוטה
אאורליו גבריאל אולינייה בוטה (בפורטוגזית: Aurélio Gabriel Ulineia Buta; נולד ב-10 בפברואר 1997 באנגולה) הוא כדורגלן פורטוגזי המשחק בעמדת המגן הימני בקבוצת איינטרכט פרנקפורט.
קריירת מועדונים.
בוטה גדל במחלקות הנוער של ביירה-מאר ובנפיקה ליסבון. בשנת 2016 החל לשחק בבנפיקה ליסבון ב', קבוצת המילואים של בנפיקה ליסבון, במסגרת הליגה הפורטוגלית השנייה. ב-31 באוגוסט 2017 הושאל למשך עונה אחת לרויאל אנטוורפן מליגת העל הבלגית, ובמשך עונה זו ערך 15 הופעות ליגה במדי המועדון. לקראת עונת חתם בוטה ברויאל אנטוורפן באופן קבוע.
ב-3 ביוני 2022 חתם באיינטרכט פרנקפורט.
קריית צאנז
שמש בית כנסת
שַׁמָּשׁ בית כנסת (בשונה מגבאי) עוסק בתחזוקת בית הכנסת, בדומה לשרת בית הספר.
השמש פותח ונועל את בית הכנסת (ובימינו מאז תופעת גניבת ספרי התורה החל בשנות השבעים של המאה העשרים, גם נועל ופותח את ארון הקודש), מנקה את בית הכנסת, משפץ ומתקן אותו, ועוסק בתפעול השותף, בתאורה (בעבר בנרות ובשמן), בריהוט ובסידור הספרים. לעומתו הגבאי אחראי לסדרים ולארגון, ויש לו תפקידים טקסיים רשמיים כמו הקריאה לעולים לתורה ואמירת "מי שבירך", הנעדרים מתפקידי השמש.
את שכרו קיבל השמש מקופת הציבור כחלק מבעלי התפקידים בקהילה. בעבר שמש בית הכנסת היה גר בסמוך לבית הכנסת או בתוכו. השמש היה נחשב תפקיד מוערך, ובספרות הרבנית מובטחת לאדם העוסק בכך ברכה וחיי עולם, אם כי בדרך כלל בעלי תפקיד זה היו מתחתית הסולם הכלכלי והחברתי. לעיתים אשת השמש עזרה על ידו בניקיון ובסידור. גם בימינו ישנן משפחות המעבירות במסורת מדור לדור את התפקיד.
בקהילות קטנות תפקידי הגבאי והשמש אוחדו, ובימינו יש המחליפים בין התפקידים ומשתמשים במונח "שמש" גם לתיאור הגבאי.
התפקיד קיים בימינו בבתי כנסת בחוץ לארץ, בבתי כנסת גדולים או וותיקים בארץ, ובבתי כנסת חרדים, אך פחות מוּכָּר בבתי הכנסת של המגזר הדתי לאומי, במיוחד אלו של האשכנזים.
מקור המילה בלשון חז"ל - במשמעות המשרת שהיה מגיש את האוכל ומוזג את היין המהול במים, שהכהל שבו היה הכרחי כדי להתגבר על זיהום חידקים במים. המילה שמש בהשאלת משמעות משמשת לנר הנפרד שמדליקים בו את שמונת נרות חנוכה בחנוכיה.
תוכנית סילון
תוכנית סילון היא תוכנית עילית מטעם חיל האוויר, במסגרת העתודה האקדמית של צה"ל. חניכי התוכנית לומדים כארבע וחצי שנים לימודי אווירונאוטיקה, ובסופן מתגייסים ומשרתים בתפקידים אשר נמצאים בליבת מערכי המחקר והפיתוח של צה"ל ושל מערכת הביטחון הישראלית. בתוכנית קיימים שני מסלולי לימוד: מסלול לתואר כפול, בו משלימים החניכים תואר ראשון ותואר שני (כולל תזה) בפקולטה להנדסת אווירונאוטיקה וחלל בטכניון, ומסלול "סילון-פיזיקה", בו לומדים החניכים לתואר ראשון דו-חוגי בהנדסת אווירונאוטיקה ובפיזיקה, גם כן בטכניון. בוגרי התוכנית משרתים כקצינים כ-5 שנים ו-8 חודשים בתפקידים טכנולוגיים בצה"ל ובמערכת הביטחון, מתוכם שנתיים ושמונה חודשי שירות חובה ושלוש שנות שירות קבע. הבוגרים עוסקים בפיתוח אמצעי לחימה, הגנה מפני טילים, פיתוח חימושים אוויריים וקרקעיים, שילוב טילים במטוסי קרב, ניסויי טיסה, ופיתוח מל"טים.
דרישות קבלה.
דרישות הקבלה לתוכנית הן גבוהות מן הנדרש לקבלה לפקולטה להנדסת אווירונאוטיקה. בנוסף, החניכים צריכים לעמוד ברף ציונים גבוה לאורך כל המסלול. דרישות הסף למיון הן:
בנוסף, החניכים עוברים מיונים אישיותיים ומקצועיים הבוחנים את התאמתם לאופיה של התוכנית וללימודי הנדסה אינטנסיביים.
מאפיינים ייחודיים.
התוכנית היא אחת התוכניות היחידות במסלול העתודה המכשירות את חניכיהן לתואר שני עם תזה, בנוסף לתואר הראשון. בנוסף, חניכי התוכנית מלווים על ידי הטכניון ומנהלת התוכנית הנמצאת תחת חיל האוויר. מפקדי התוכנית הינם קצינים בחיל האוויר.
במהלך לימודיהם בטכניון, מקבלים החניכים מספר הטבות:
תוכנית סילון-פיזיקה.
תוכנית "סילון-פיזיקה" הוקמה בשנת 2020, והמחזור הראשון החל את לימודיו בשנת 2021. במסגרת התוכנית, לומדים החניכים לתואר ראשון דו-חוגי בהנדסת אווירונאוטיקה ובפיזיקה, לימודים המשלבים בתוכם קורסים משני עולמות התוכן, ומאפשרים לבוגרי המסלול לשרת במגוון תפקידים ייחודיים הדורשים שליטה בשני עולמות התוכן.
ברטלן גנדר
ברטלן גנדר (בהונגרית: Göndör Bertalan; בודפשט, 28 ביולי 1908 – מאוטהאוזן, 28 במרץ 1945) היה צייר, גרפיקאי יהודי-הונגרי שיצירותיו הפכו למפורסמות לאחר שנספה בשואה בגיל 37.
ביוגרפיה.